ONTUEN MENNÄÄN, MUTTA MENNÄÄN KUITENKIN!: VALTUUTETTUJEN PAINOSTUSPÄIVÄT!
VALTUUTETTUJEN PAINOSTUSPÄIVÄT!
Uudessakaupungissa päätöksenteko ei perustu faktojen vertailuun ja parhaan vaihtoehdon etsimiseen, vaan poliittisten voimien härkäpäiseen kädenvääntöön. Tässä väännössä kovimmille joutuvat pienten ryhmien vaa´ankieli asemassa olevat valtuutetut. Heiltä vaaditaan kovuutta, joka ei aina pidä, sillä inhimillinen kestävyys on rajallista. Kaupungissamme on synkkiä voimia, jotka, keinoja kaihtamatta, tekevät kaikkensa kääntääkseen yksittäisen valtuutetun pään. Päätöksen jälkeen sopisi huomioida myös se, että jotkut eivät painostustoimissaan välitä vähääkään yksittäisen valtuutetun mielipiteestä.
Meillä valtuutettujen päänkääntämiseksi ja vaientamiseksi käytetään alhaisia konsteja. Jotkut lähettävät nimettömiä kirjeitä, joissa väitetään valtuutettupuolisosi käyvän vieraissa. Prepaid liittymistä lähetellään toisen valtuutetun nimissä kyseenalaisia kutsuja tai häntä mollaavia viestejä. Vanha konsti on viedä laskuja valtuutetun postilaatikosta. Onneksi suurin mollauskanava eli media on muuttunut: Enää lehdessä ei paisutella sadoin tekstiviestipalstan kirjoituksin valheita, jotka perustuvat tekaistujen tutkintopyyntöjen uutisointiin. Olemme asteittain palaamassa normaaliin päätöksentekoon - mutta siihen emme ole päässeet vielä huomenna.
Huomisen valtuustonistunnon jälkeen saattaa monen anonyymin kiukku kuplia ja purkautua vahvana ulostulona. Minä en kiellä blogien suolaa anonyymeja kommentoimasta, mutta rohkenen toivoa harkintaa ennen kuin mahdollisten takinkääntäjien hutkinta saavuttaa kohtuuttoman tason. Muutamat valtuutettumme saavat parhaillaan nauttia äärettömän voimakkaasta henkisestä painostuksesta. Muistakaa se ja arvioikaa, kestäisittekö itse vastaavan möyhennyksen. Jos tulette siihen tulokseen, että kestäisitte, niin asettukaa ensi vaaleissa itse ehdokkaaksi.
Lähettänyt java valkonen klo 15.04.00
Anonyymi 11. kesäkuuta 2018 klo 17.20
Millähän jotain valtuutettua voidaan painostaa? Eräs blogia pitävä valtuutettu kirjoitti tänään, että häntä kiristetään ikävästi. Eristämällä muistako? Eiköst sellainen ole jo luottamus-mies-toiminta-kiusaamista? Saisikohan siitä jonkin media-ennakko-tapauksen? Joka tapauksessa kullakin valtuutetulla valtuustopaikka säilyy kuitenkin seuraaviin vaaleihin saakka. Joten nou hätä. Suljettu lippuäänestys tulee kuitenkin huomenna hiljentämään salin ja laittamaan valtuutetut jonoon jos politiikkaa tehdään vanhoilla säännöillä.
Anonyymi 11. kesäkuuta 2018 klo 18.11
Hyvää kokenutta politiikkoa voi painostaa asettamalla hänet työtömän tohtorin seuraajaksi ja kulkemaan huonon päätöksen tukijoiden joukossa.
Anonyymi 11. kesäkuuta 2018 klo 17.49
Tuota kiristämisessä on päälle päsmärinä henkilö joka jokaisessa käänteessä korostaa miten häntä kiusataan.
Anonyymi 11. kesäkuuta 2018 klo 19.17
Koalitio koostuu härskeistä opportunisteista, jotka hyväksyvät itseltä kaikki mahdolliset keinot. Vastapuolelta hyväksytään vain alistuminen koalition tahtoon.
Anonyymi 11. kesäkuuta 2018 klo 19.33
Minä en ymmärrä miksi porvarit Wala ja Vainio ovat niin tärkeitä vasemmistoliitolle, ettei hallituksen puheenjohtajaksi voida valita vasemmistoliiton Forssia. Forss vasemmistoliiton ylivoimainen ääniharava. Miksi häntä sorretaan vastoin demokratian alkeellisimpiakin sääntöjä?
Anonyymi 11. kesäkuuta 2018 klo 21.14
Kyseessä on taustavaikuttajien kateus Forssia kohtaan. Forss on näkyvin ja suosituin vassari. Forssin äänet kelpaavat taustavaikuttajille, mutta Forss itse ei kelpaa. Äänestäjien tahto nollataan törkeästi. Ilman Forssin ääniä vassareilla olisi vain kaksi paikkaa eikä hallituspaikkaa.
Anonyymi 11. kesäkuuta 2018 klo 21.19
Outo marssijärjestys. Forssin pitäisi totella niitä, jotka ovat päässeet hänen äänillään valtuustoon.
Anonyymi 11. kesäkuuta 2018 klo 22.32
Harton 2. valtuuston puheenjohtajan paikka on nyt laitettu vaakakuppiin. Jos pysyy aloitteen takana niin 2. valtpj-paikka lähtee alta. Siinä samalla myös paikka hallituksen kokoushuoneesta. Samalla loppuu usean perättäisen valtuustokauden yhtämittainen hallitusvaikuttaminen. Tämä on politiikka nyt.
Tätä Harto ei laskelmoinut kun herrasmiehenä antoi hallituspaikkansa nuoremmalle. Nythän mies istuu demareiden "lahjapaikalla".
Tämä tiedoksi "takahuoneesta".
Harto Forss 12. kesäkuuta 2018 klo 0.10
En istu demareiden lahjapaikalla. Vassarien ansiosta ryhmä sai enemmistön ja siinä myös demarit lähes kaikki pj. paikat.
Anonyymi 12. kesäkuuta 2018 klo 0.22
Vai pron?
2valtpj paikka olisi ollut kepun. Pääluvun mukaan se olisi ollut heidän. Nyt heillä ei ole pjpaikkoja pääluvun mukaisesti kun ovat valtuuston tpiseksi suurin ryhmä. Tämä siis asioiden ollessa normaalisti.
Anonyymi 12. kesäkuuta 2018 klo 8.51
Forss ei kieltänyt yöllä ollenkaan että hänen puheenjohtajan paikkansa on menossa tässä rytäkässä. Kovaa on peli. Oikeisto ja vasemmisto on tärkeämpi säilyttää kuin hoitaa asiat asioina. Ugin kaupungin asioden hoito jatkuu edelleen sattumien summana.
java valkonen 11. kesäkuuta 2018 klo 22.57
Kiitos käynneistä ja kommenteista! Tarkoitus oli laimentaa huomisen kokouksen jälkeisiä kommenttimaininkeja, mutta kävi päin vastoin: Saatiinkin raikkaat kommenttien ensiaallot.
Tämä soppa kiehuu nyt hellalle ja muuta ei jää kuin paha palanut katku. Sen lupaan, jos tämäkin päivitys yritys menee ahterilleen ja kaupunkiorganisaatiota johtaa sama tyyppi, olen ehdolla seuraavissa vaaleissa Juhan(en Nevavuoren vaan Aaltosen) kanssa. Saattaa olla, että nyt puhuin osittain tai jopa vahvasti soopaa, sillä en ole ilmaissut ideaani Juha Aalle.
Anonyymi 11. kesäkuuta 2018 klo 23.01
Niin tietysti. Jos Junnila on jo leiriä vaihtanut niin näin se menee. Harto vaihtoon kun ei pysy ruodussa. Demareista tulee uusi varapj.
Anonyymi 11. kesäkuuta 2018 klo 23.06
Tässä kaupungissa vallassa pysyminen on tärkeämpää kuin vallan käyttö kaupunkilaisten parhaaksi.
Anonyymi 11. kesäkuuta 2018 klo 23.35
Taitaa se paikka olla katkolla muutenkin. Onhan se ollut demareille kiusallista pitkään kun Forss on ollut eri linjoilla. Sitten häviää yksi blogikin kenties.
Anonyymi 12. kesäkuuta 2018 klo 9.15
Toivottavasti ei häviä, ei Harto eikä bloginsakaan. Avoimia keskustelikanavia ei tässä kaupungissa muita ole!
Anonyymi 12. kesäkuuta 2018 klo 17.16
Kohta kongi kumahtaa ja aletaan mittaamaan katu-uskottavuutta ollako vai ei olla allekirjoituksensa takana!
SUOMI MUKANA 100 NAISEN TELOITUKSESSA IRAKISSA
MONIKULTTUURISUUS PILAA ISLAMIN VIHREÄT ARVOT!
DEMONIKATU SUOSII VAMPYYREJÄ
RYHDYTÄÄN VIIMEINKIN YHTEISTYÖHÖN
NALLIPYSSYLLÄ VAIN KIUSATAAN - TYKILLÄ VOITETAAN T...
ÄÄNIN 20-23 WALA JA VAINIO JATKAA SAMALLA TYYLILLÄ...
WALA VAIHDETTAVA HARTOON TAI DEMARIIN!
Jossain toimitaan eikä riidellä!
JAANA VASAMA ON OIKEASSA
VAPAUS VELJEYS JA TASA-ARVO vai ALISTAMINEN AHNEUS...
Olisipa äänestetty kuin demarit: UKISSA OLISI NYT ...
PAIKAT UUSJAKOON!